Unhinged

Unhinged er en amerikansk actionfilm fra 2020 som er regissert av Derrick Borte etter et manus av Carl Ellsworth. Hovedrollene ble spilt av Russell Crowe, Caren Pistorius og Gabriel Bateman. Filmen hadde premiere i Tyskland den 16. juli 2020, og i USA den 21. august 2020.

Handling 
En regnfull natt parkerer den hevngjerrige psykopaten Tom Cooper utenfor huset til sin ekskone. Han tar av seg gifteringen sin, så bryter han seg inn i huset, dreper ekskona og kjæresten hennes, setter deretter hele huset i brann. Bygningen eksploderer samtidig som han kjører sin vei. Neste morgen kjører den nyskilte alenemoren Rachel Flynn sin sønn Kyle til skolen. Det er rushtrafikk, og hun er allerde for sent ut til jobben. Hun blir ringt opp av en kunde som gir henne sparken over telefonen.

Foran henne blokkerer Tom Coopers lastebil trafikken i et lyskryss, og Rachel tuter på ham. Han tar snart igjen Rachel og forsøker å be om unnskyldning. Men situasjonen eskalerer når Rachel forteller ham, at hun ikke har noe å be om unnskyldning for. Urolig tar Rachel kontakt med vennen Andy, som også var hennes skilsmisse-advokat, og avtaler å møte ham ved en restaurant.

Tom sporer på en eller annen måte opp Rachel til en bensinstasjon, og bytter telefonen hans med hennes. Rachel legger merke til ham utenfor, og får hjelp av en kunde som følger henne tilbake til kjøretøyet hennes. En ytterligere intens jakt følger, hvor Tom viser Rachel at han har fått tak i telefonen hennes. Han bruker hennes daglige planlegger for å finne Andy ved restauranten. Før hun rekker å advare Andy, slår og stikker Tom ham i hjel foran alle de andre gjestene. Denne situasjonen blir filmet av en annen kunde. 

Tom forteller Rachel over telefonen, at hun må velge en annen av kontaktene hennes for å dø neste gang. Når han foreslår den tidligere ektemannen hennes, moren hennes eller sønnen hennes, navngir hun klienten som tidligere den morgenen hadde gitt henne sparken. Hun kontakter deretter politiet, som tar kontakt med klientens hennes - samtidig som Rachel reiser til sønnens skole. Tom har imidlertid reist til hennes bror Fred, og hans forlovede Mary. Tom konfronterer ham, og holder Mary som gissel - før han dreper henne.

Deretter binder han Fred til en stol, og forteller Rachel over telefonen at hun har tre minutter på seg til å komme seg inn på skolen, plukke opp Kyle, og kjøre sin vei - ellers kommer Tom til å drepe Fred. Men etter at Rachel har hentet Kyle, setter Tom fyr på Fred. Politiet skyter Tom i skulderen, og forsøker å slukke brannen.

Men Tom slipper unna, og innhenter Rachel og Kyle på en motorvei. Når de prøver å varsle en politimann i nærheten, forårsaker Tom en massiv bilulykke som inkluderer flere andre kjøretøy. Tom følger deretter etter Rachel hjem til morens hennes, hvor Kyle utløser en stille alarm og forsøker å gjemme seg. Tom angriper Rachel, og går deretter inn i huset på leting etter Kyle - med intensjon om å drepe Kyle.

Skuespillere 
 Russell Crowe som Tom Cooper. En mentalt ustabil mann.
 Caren Pistorius som Rachel Flynn, moren til Kyle.
 Gabriel Bateman som Kyle Flynn, sønnen til Rachel.
 Jimmi Simpson som Andy, en venn av Rachel.
 Austin P. McKenzie som Fred, broren til Rachel.
 Juliene Joyner som Mary, kjæresten til Fred.
 Stephen Louis Grush som Leo, bensinstasjon-betjent.
 Michael Papajohn som Homer
 Lucy Faust som Rosie.
 Devyn A. Tyler som Mrs. Ayers
 Samantha Beaulieu som Cashier
 Andrew Morgado som Richard Flynn. Rachel's tidligere ektemann, og faren til Kyle.

Eksterne lenker 
 

Filmer fra 2020
Actionfilmer fra USA
Engelskspråklige filmer